
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Μερική ανάκληση της υπ’ αριθ. 1349/21.3.77 απόφασης Νομάρχη 
Χαλκιδικής.. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Γερακινή (Φιδάνη Λάκκα) Ν. Χαλκιδικής προ 
ιδιοκτησίας α) Σταύρου Λαμνίδη, β) Θεοχάρη Δανιηλίδη. ... 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Δήμου Καλαμαριάς Νομού 
Θεσ/νίκης για το χαρακτηρισμό χώρου σχολείου στη συμβολή 


των οδών Κ. Παλαμά και Θερμαϊκού. 3 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 3036 (1) 


■■ * 

Μερική ανάκληση της υπ’ αριθ. 1349/21.3.77 απόφασης Νομάρχη Χαλκι- 
• δικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
' Εχοντας υπόψη: 

1) Την υπ’ αριθ. 1349/21.3.77 απόφαση Νομάρχη Χαλκιδικής με την 
οποία επικυρώθηκε η από 19.3.77 έκθεση επιτροπής Καθορισμού ορίων 


αιγιαλού και παραλίας καθώς και το τοπογραφικό και υψομετρικό διά¬ 
γραμμα, που τη συνόδευε, στη θέση «Φιδάνι Λάκκα» Γερακινής Πολυγύρου. 

2) Το υπ’ αριθ. Φ. 187.2/208/86 έγγραφο του ΓΕΝ, στο οποίο 
αναφέρεται ότι πρέπει να γίνει μερική ανάκληση της παραπάνω απόφα¬ 
σης, γιατί εμφιλοχώρηαε σφάλμα, αποφασίζουμε: 

Ανακαλούμε, μερικώς, την παραπάνω απόφαση του Νομάρχη Χαλικιδι- 
χής και συγκεκριμένα στο τμήμα εκείνο που προσδιορίζεται από την οριο¬ 
γραμμή αιγιαλού σημεία 1 .2 και την οριογραμμή παραλίας σημεία 

1'.... 2' του σχετικού τοπογραφικού και υψομετρικού διαγράμματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 4 Ιουνίου 1986 

Ο Νομάρχης 
ΓΙΩΡΓΟΣ ΚΙΡΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑριΒ. 3306 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση Γερακινή (Φιδάνη Λάκκα) Ν. Χαλκιδικής προ ιδιοκτησίας 

α) Σταύρου Λαμνίδη, β) Θεοχάρη Δανιηλίδη. 

Ο .ΝΟΜΑΡΧΗΣ ΧΑΛΚΙΔΙΚΗΣ 
' Εχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) 
του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β' της 0.208/181/26.4.1982 (ΦΕΚ 214/26.4.1982 τεύχος Β’) 
κοινής απόφασης των Υπουργών Προεδρίας Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου οικονομικών». 

3. Την από 22.5.86 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που 
καθάρισε τα όρια του αιγιαλού της παραλίας στην περιοχή Γερακινή 
(Φιδάνη Λάκκα) Ν. Χαλκιδικής και το από Νοέμβριο 1985 με 
κλίμακα 1:500 τοπογραφικά διάγραμμα του τοπογράφου μηχανι¬ 
κού Χριστόδουλου Εμίνογλου, που θεωρήθηκε την 12.12.85 από 
τη Διεύθυνση Τεχνικών Υπηρεσιών της Νομαρχίας Χαλκιδικής και 
συνοδεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επαελείου Ναυτικού, που διατυ¬ 
πώθηκε στο Φ. 187.2/208/86 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως» σε συνδυασμό 
με τις διατάξεις του από 28.6.1955 Β. Δ/τος «περί εξαιρέσεως από 
της κατά το άρθρο 1 παράγραφος 1 του Ν. 3200/1955 αρμοδιότητος 
των Νομαρχών, αντικειμένων τινών αρμοδιότητας του Υπουργού Οικο¬ 
νομικών», του Β.Δ. 70/1970 και του άρθρου 1 παράγραφος 5 του 
II,Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 22.5. 1986 έκθεση της Επιτροπής 
καθορισμού των ορίων του αιγιαλού και παραλίας και θέσεων 
αμμοληψίας, καθώς και το από Νοέμβριο 1985 τοπογραφικό διά¬ 
γραμμα, που τη συνοδεύει, το οποίο συντάχθηκε από τον Χριατ. 
Εμίνογλου μηχανικό, με κλίμακα 1:500 και θεωρήθηκε την 12. 
12.1985 από τη Διεύθυνση Τεχνικών Υπηρεσιών της Νομαρχίας 
Χαλκιδικής, επί του οποίου η πιο πάνω Επιτροπή, με κόκκινη 
γραμμή καθόρισε τα όρια του αιγιαλού, στη θέση Γερακινή (Φιδάνη 
Λάκκα) Χαλκιδικής προ ιδιοκτησίας Στ. Λαμνίδη - Θεοχ. Δανιη¬ 
λίδη και με κίτρινη γραμμή τα όρια της παραλίας στην ίδια θέση 
και με μπλε γραμμή τα όρια του παλαιού αιγιαλού. 

2. Η απόφαση αυτή μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Πολύγυρος, 10 Ιουνίου 1986 
Ο Νομάρχης 
ΓΙΩΡΓΟΣ ΚΙΡΚΟΣ 


ΕΚΘΕΣΗ 

Επιτροπής καθορισμού των οριογραμών αιγιαλού - παραλίας — παλιού 
αιγιαλού, σύμφωνα με τις διατάξεις του άρθρου 74 Π.Δ. 636/1977. 
Καθορισμός για πρώτη φορά των όρων'αιγιαλού κ.λ.π. στην τοποθεσία 
Γερακινή (Φιδάνη Λάκκα) Χαλκιδικής μπροστά από την ιδιοκτησία 
των Σταύρου Λαμνίδη και Θεοχάρη Δανιηλίδη. 

Οι υπογεγραμμένοι: 

1. Ορφανίδης Κων/νος, Οικον. Έφορος Πολυγύρου, σαν Πρόεδρος. 

2. ΙΙεφάνης Βασίλειος, αναπλ. Δ.Τ.Υ.Ν.Χ. σαν μέλος. 

3. Κυπριαδάκης Νικόλαος, αναπλ. Λιμενάρχη Θεσ/νίκης σαν μέλος, 
που αποτελούν την επιτροπή καθορισμού των ορίων αιγιαλού παραλίας 
κ.λ.π. δυνάμει του άρθρου 74 Π.Δ. 636/1977 και της αριθ. πρωτ. 
5812/1984 απόφασης του Νομάρχη Χαλκιδικής (αρθ. 63 παρ. 1 
του Π.Δ. 636/77) που συγκλήθηκε ύστερα από την αριθ. Πρωτ. 
5852/85 εντολή του Προέδρου της, κάναμε αυτοψία στην παραπάνω 
περιοχή την 13 Δεκεμβρίου 1985, αφού πήραμε υπόψη: 

1. Την από 9.12.85 αίτηση του Σταύρου Λαμνίδη με την οποία ζητείται 
ο καθορισμός των ορίων του αιγιαλού κ.λ.π. στην περιοχή αυτή. 

2. Το τοπογραφικό και υψομετρικό διάγραμμα που συντάχθηκε το 
Νοέμβριο 1985 από το Χριστόδουλο Εμίνογλου, Τοπογράφο Μηχα¬ 
νικό σε μία πινακίδα με κλίμακα 1:500, ελέχθηκε την 12.12.85 από 
τον υπάλληλο της Δ.Τ.Υ.Ν.Χ. Βασίλειο Πεφάνη και θεωρήθηκε την 
12.12.85 από τον Προϊστάμενο της Δ.Τ.Υ.Ν. Χαλκιδικής, όπως 
ορίζει το άρθρο 20 του Ν. 719/1977. 

3. Τις διατάξεις του Α.Ν. 2344/1940 όπως τροποποιήθηκε και 
την σχετική δικαστηριακή και διοικητική νομολογία. 

4. Την αντίληψη που σχηματίσθηκε από την επιτόπια επίσκεψη για 
το πλάτος της βρέχόμενης ζώνης της ξηράς και άλλων συναφών 
στοιχείων δηλ. την μορφολογία της περιοχής, την κατάσταση της 
ακτής, την κατάσταση του θαλάσσιου χώρου, τις καιρικές συνθήκες 
που επικρατούν στην περιοχή αυτή. 

5. Τις υποδείξεις που έγιναν με το αριθ. Φ. 187.2/208/86 έγγραφο 
του Γενικού Επιτελείου Ναυτικού (ΓΕΝ), αποφασίζει: 

1. Καθορίζει στο πραπάνω τοπογραφικό διάγραμμα: 

α. Την οριογραμμή του αιγιαλού με κόκκινη συνεχή πολυγωνική 
γραμμή 1, 2, ... της οποίας οι κορυφές εξασφαλίζονται. 

β. Την οριογραμμή της παραλίας με συνεχή κίτρινη πολυγωνική 
γραμμή 1', 2', ... της οποίας οι κορυφές εξασφαλίζονται. 

2. Αποφαίνεται ότι υφίσταται παλιός αιγιαλός του οποίου η οριο¬ 
γραμμή σημειώνεται με μπλε γραμμή και της οποίας οι κορυφές 
εξασφαλίζονται απο σταθερά σημεία. 

3. Καθορίζεται ζώνη παραλίας 10 μ. επειδή δεν εξυπηρετούνται οι 
σκοποί της παρ. 1 του άρθ. 7 του Α.Ν. 2344/1970. 

4. Επανακαθορίζεται το τμήμα μεταξύ των τομών ΛΑ ως ΒΒ μετά τη 
εν μέρη ανακλητική απόφαση Νομάρχη Χαλκιδικής υπ’ αριθ. 3036/86. 

Πολύγυρος, 10 Ιουνίου 1986 
Η ΕΠΙΤΡΟΠΗ 

ΚΩΝ/ΝΟΣ ΟΡΦΑΝΙΔΗΣ, ΒΑΣΙΛΕΙΟΣ ΠΕΦΑΝΗΣ, 

ΝΙΚ. ΚΥΠΡΙΑΔΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΤΟΠΟΓΡΑΟΙΚΟΝ ΔΙΑΓΡΑΜΜΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΠ/ΠΜ οίχ. 20845 (3) 

Τροποποίηση ρυμοτομικού σχεδίου Δήμου Καλαμαριάς Νομού Θεα/- 

νίκης για το χαρακτηρισμό χώρου σχολείου στη συμβολή των 

οδών Κ. Παλαμά και Θερμαϊκού. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
’ Εχοντας υπόψη: 

1. Τις δ/ξεις του από 17.7.23 Ν. Δ/τος (ΦΕΚ 228 τ.Α·/23) 
«περί σχεδίων πόλεων κ.λπ.» όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 2 και 29. 

2. Τις δ/ξεις της παρ. 2 του άρθρου 4 του Ν. 622/77 «περί 
εισπράξεως υπό του Δημοσίου Ταμείου των διά την έκδοσιν οικοδομι¬ 
κών αδειών καταβαλλόμενων φόρων κ.λ.π.» (ΦΕΚ 171/Α). 

3. Τις δ/ξεις του Ν. 947/79 «περί οικιστικών περιοχών» (ΦΕΚ 
169/Α) και ειδικότερα το άρθρο 62 παρ. 1. 

4. Τις διατάξεις του Ν. 3200/55 «περί διοικητικής αποκεντρώσεως» 
(ΦΕΚ 97/Α). 

5. Τις διατάξεις του άρθρου 1 του Α.Ν. 314/68 «περί παροχής εις 
.τον Υπουργόν Βορείου Ελλάδος και τους Νομάρχες αρμοδιότητος επί 
θεμάτων εγκρίσεως επεκτάσεως ή τροποποιήσεων σχεδίων πόλεων και 
κωμών» (ΦΕΚ 47/Α) όπως αντικατάστάθηκε με το Ν.Δ. 1018/71 
(ΦΕΚ 220/Α) και συμπληρώθηκε με την παρ. 2 του άρθρου 33 του 
Ν. 1337/83» επέκταση των Πολ/κών σχεδίων οικιστική ανάπτυξη 
και σχετικές ρυθμίσεις»(ΦΕΚ 33/Α) και στη συνέχεια με την παρ. 5 
του άρθρου 8 του Ν. 1512/85 «τροποποίηση και συμπλήρωση πολ/- 
κών σχεδίων οικιστική ανάπτυξη και σχετικές ρυθμίσεις» (ΦΕΚ 33/Α) 
και στη συνέχεια με την παρ. 5 του άρθρου 8 του Ν. 1512/85 
«τροποποίηση και συμπλήρωση πολ/κών διατάξεων ρύθμιση συναφών 
θεμάτων του Ταμείου Νομικών» (ΦΕΚ 4/Α). 


6) τις διατάξεις του Π.Δ. 443/2.11.83 «Μεταβίβαση αρμοδιότητας 
στους Νομάρχες έγκρισης τροποποιήσεων ρυμοτομικών σχεδίων και 
επιβολής προκηπίων» (ΦΕΚ 165/Α). 

7) Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 27 (σύσταση του Υπουργείου 
ΠΕ.ΧΩ.Δ.Ε.). 

8) Τις διατάξεις του Β.Δ. 24.10.68 «περί τροποποιήσεως Καλαμαριάς 
εις τμήματα της Λεωφόρου Βαο. Όλγας και της οδού Θερμαϊκού» (ΦΕΚ 
14/Δ). 

9) Την απόφαση 467/5.12.85 του Δ.Σ. της Καλαμαριάς με την 
οποία προτείνεται ομόφωνα η τροποποίηση του εγκεκριμένου σχεδίου 
Καλαμαριάς και συγκεκριμένα ο χαρακτηρισμός χώρου σχολείου στη 
συμβολή των οδών Κ. Παλαμά και Θερμαϊκού. 

10) Την ΔΠ/ΕΑ/54253/30.12.85 απόφαση Νομάρχη Θεσ/νίκης 
«Σύσταση Συμβουλίου Χ.Ο.Π. Ν. Θεσ/νίκης. 

11) Την από 13.5.86 εισήγηση της Δ/νσης Πολεοδομίας. 

12) Τη σύμφωνη γνωμοδότηση του Νομαρχιακού Συμβουλίου 
Χ.Ο.Π. του Νομού, όπως αυτή διατυπώνεται στην πράξη 318/86 
της συνεδρίας 20/13.5.86, αποφασίζουμε: 

Εγκρίνουμε την τροποποίηση του ρυμοτομικού σχεδίου του Δήμου 
Καλαμαριάς στο οικοδομικό τετράγωνο που περιβάλλεται από τη 
λεωφόρο Εθνικής Αντίστασης και τις οδούς Βλαχερνών, Κ. Παλαμά 
και -Θερμαϊκού για το χαρακτηρισμό του χώρου στη συμβολή των 
οδών Κ. Παλαμά και Θερμαϊκού ως χώρου ανεγέρσεως Δημ. Σχολείου, 
όπως φαίνεται με τα στοιχειά Α, Β, Γ, Δ, Ε, Ζ, Η, Θ, I, Α στο 
τοπογραφικό διάγραμμα σε κλίμακα 1:500 που έχει θεωρηθεί από 
το Δ/ντή της Δ/νσης Πολ/μίας Ν. Θεσ/νίκης κια αποτελεία αναπό¬ 
σπαστο μέρος αυτής της απόφασης. 

Η ισχύς της απόφασης αυτής ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 4 Ιουνίου 1986 
ο Νομάρχης 
ΝΙΚΟΣ ΠΙΝΑΚΙΔΗΣ 
















